**Ջեսի Արթուր Աբրահամ ՄակՔարթնի** (անգլ.՝ Jesse Arthur Abraham McCartney, ապրիլի 9, 1987(1987-04-09), Նյու Յորք, Նյու Յորք, ԱՄՆ), ամերիկացի երգիչ և դերասան։

Կենսագրություն
--------------

Ծնվել է 1987 թվականի ապրիլի 9-ին Մանհեթենում՝ մեծ ընտանիքում։ Ընտանիքի անդամներն են հայրը` Սքոթ ՄակՔարթնին, մայրը` Ջինջեր ՄակՔարթնին, կրտսեր եղբայրը` Թիմոթի Գլովեր Մարկ ՄակՔարթնին, և քույրը՝ Լեա Ջոյս ՄակՔարթնին։ Ջեսին այժմ ապրում է Նյու Յորքի Արդսլի գյուղում։ Նա ավարտել է Արդսլիի միջնակարգ դպրոցը 2005 թվականի հուլիսի 22-ին։ Շատ փոքր տարիքում Ջեսին արդեն ցանկանում էր երգել և խաղալ ֆիլմերում և կարողացավ իրականացնել իր երազանքները։
Նախ 7 տարեկան հասակում խաղում էր դերեր իրենց համայնքում բեմադրվող մյուզիքլներում, ապա միանում է *Օլիվեր* ⟨1994⟩, *Թագավորը և ես* ⟨1995 և 1997⟩, *Ծննդյան երգեր* (1998) և *Ողջունելով Բրոդվեյին* (2002) ներկայացումների հյուրախաղերին։

Կարիերա
-------

11 տարեկանում Ջեսսին ստանում է իր առաջին դերը «Իմ բոլոր երեխաները» (All My Children) շոուում։ Նա մնաց այդ շոուում 1998 թվականից մինչև 2001 թվականը։ 1998 թվականին Ջեսսին անդամագրվում է «Sugar Beats» մանկական խմբին։ Մեկ տարի երգելով այս խմբում, Ջեսսին միանում է «Dream Street» խմբին։ Սկզբում այդ խումբը կոչվում էր «Boy Wonder», որի անվանումը վերցվել է քոմիքսների գրքից։ 2002 թ. խումբը ցրվեց, իսկ խմբի անդամները զբաղվեցին սոլո-կարիերայով։

Խմբի հիմնադիրները եղել են Լուիս Բալդոներին և Բրայան Լուկովը։ Խմբի գլխավոր անդամները 6-ն են։

* Ջեսսի
* Ջորդան Նայթ
* Բիլի Քեննեդի
* Քորի Օսթին
* Գրեգ Րեպոսո
* Քրիս Տրաուզդեյլ

Հետագայում խումբը կոչվեց «Dream Street»: Նախագծի մեկնարկից առաջ, տարաձայնությունների պատճառով Քորի Օսթինը լքեց խումբ։ Խումբը գործեց 1999 թվականից մինչև 2002 թվականները, 2001 թվականի հուլիսի 10-ին թողարկելով միայն մեկ ալբոմ «Dream Street»: Բայց ծնողները 2002 թվականին որոշեցին դատական գործ հարուցել խմբի ստեղծողների դեմ։ Չնայած նրան, որ ծնողները հաղթեցին այդ դատական գործը, այնուամենայնիվ խումբը փակվեց։

Ջեսսին չօգտագործելով իր տաղանդը, ձգտում է դառնալ սոլո երգիչ։ Էնդրյու Գոլդը և Ջինջեր ՄակՔարթնին 2003 թվականին ստեղծում են «JumpAhead Productions» ձայնագրման ստուդիան։

Ջեսսին սկսում է ձայնագրել «Beautiful Soul», «Don’t You» և «Why Don’t You Kiss Her» երգերը և 2003 թվականին թողարկում է իր առաջին ալբոմը` «J Mac»: Ալբոմը բաղկացած է 3 երգից։ Այնուհետև գնում է շրջագայության։ Շրջագայությունից հետո 2004 թվականի սեպտեմբերի 24-ին թողարկում է իր ամբողջական ալբոմը
«Beautiful Soul»: Նրա «Beautiful Soul» երգը միանգամից դարձավ հիթ։ Այդ ալբոմը 2005 թվականի փետրվարի 25-ին դարձավ պլատինե։ Ներկայումս այդ ալբոմը ունի 1,5 միլիոն օրինակ։
2005 թվականին Ջեսսին որոշում է մասնակցել «Քեյթ» ֆիլմի նկարահանմանը, որը հայտնվել է ԱՄՆ-ում մեծ էկրաններին 2008 թվականին։ 2006 թվականի սեպտեմբերի 9-ին թողարկվում է նրա հաջորդ ալբոմը։ 
2007 թվականի մայիսի 20-ին թողարկվում է նրա երրորդ` «Departure» ալբոմը, որը ավելի հասուն է մյուս երկու ալբոմներից։ Ջեսսին համագործաքցել է Րեգի-հիփ-հոփ «Cipes And The People» խմբի հետ։ Ժամանակի ընթացքում Ջեսսին ձայնագրում է «Bleeding Love» երգը Լեոնի Լյուսիի հետ։ Ներկայում Ջեսսին զբաղվում է իր հաջորդ ալբոմի թողարկմամբ` խթանելով տարբեր նախագծերի իրականացմանը։

Դերեր
-----

* All My Children - Ադամ Սանշայն
* Law & Order - Դենի Դրիսքոլ
* The Pirates of Central Park - Սայմոն Բեսկին
* Dream Street Live - մարմնավորում է ինքն իրեն
* The Biggest Fan - մարմնավորում է ինքն իրեն
* The Strange Legacy of Cameron Cruz - Քամերոն Կրուզ
* Summerland - Բրեյդին Ուեսթերլի
* Pizza - Ջասթին Բրիջես

Դիսկոգրաֆիա
-----------

* 2004 — Beautiful Soul
* 2006 — Right Where You Want Me
* 2008 — Departure
* 2009 — Departure: Recharged
* 2012 — Have It All...
* 2013 — In Technicolor Part I

Արտաքին հղումներ
----------------

* Պաշտոնական կայք
* Ջեսսի ՄակՔարթնին imdb-ում
* Ջեսսի ՄակՔարթնին Myspace-ում
* Ջեսսի ՄակՔարթնիի Ֆեյսբուքյան էջը

Ծանոթագրություններ
------------------

1. 1 2  *Deutsche Nationalbibliothek* Record #135431468 // Gemeinsame Normdatei (գերմ.) — 2012—2016.
2. ↑  "Ukiah couple's grandson excels in television and music business"
3. ↑  Leonard, Shana (July 13, 2006). "In September, Get Jesse McCartney Right Where You Want Him"

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ջեսսի ՄակՔարթնի» հոդվածին։ |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք (անգլ.) · MySpace · Թվիթթեր (անգլ.) |
|  |
| Ֆոտո, վիդեո և աուդիո | Apple Music · Deezer · Ինստագրամ (անգլ.) · Last.fm · SoundCloud · Spotify · ՏիկՏոկ (անգլ.) · Յանդեքս երաժշտություն · ՅուԹյուբ · ՅուԹյուբ · ՅուԹյուբ · ՅուԹյուբ |
|  |
| Թեմատիկ կայքեր | AllMovie · Allmusic · AlloCiné · ČSFD · Դանիական ազգային ֆիլմագրություն · Discogs · Internet Broadway Database · Internet Movie Database · ԿինոՊոիսկ · Metacritic · MusicBrainz · Rate Your Music · Rotten Tomatoes |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BNE: XX4876005 · BNF: 14598394c · GND: 135431468 · ISNI: 0000000114538301 · LCCN: no2004047373 · SUDOC: 08793227X · VIAF: 266160668033803560005 · WorldCat VIAF: 266160668033803560005 |

 |

 |